cyanic-selkie/wikianc huggingface dataset:
Mynbou
Opsporing
Die proses vir die opsporing (prospektering) van delfstowwe het gedurende die 20e eeu baie verander. Oorspronklik is daar net ondersoek ingestel na toevallige vondste. Dit is gevolg deur 'n fase waartydens die mens deur middel van ondersoeke na die geologiese geskiedenis van ŉ gebied probeer bepaal het watter delfstowwe daar aanwesig is.
Eksplorasie
Op grond van die gegewens wat so verkry word, word bereken presies hoeveel van die delfstof aanwesig is. Die bepaling omvat ŉ bewese reserwe sowel as ŉ waarskynlike reserwe. Vir die dele van die ondergrond waarvan ŉ mens weinig of geen gegewens het nie, word 'n moontlike reserwe ook soms beraam. Ekonomies ontginbare reserwes word in groot mate bepaal deur die heersende pryse.
Mynbou ondergronds
Die praktiese uitvoering van die eenvoudige beginsel is egter hoogs gekompliseer. Namate die olie ontgin word, daal die druk, en gevolglik moet die olie na die aardoppervlak gepomp word. Sodra die pompproses nie meer doeltreffend werk nie, word die druk dikwels verhoog deur water by ŉ bykomstige boorgat in te spuit. By soutontginning word ŉ soortgelyke tegniek gebruik. Warm water word deur 'n boorgat in die soutlaag ingepomp.
Die sterkte en die fisiese aard van die erts en van die omliggende gesteente, asook die aanwesigheid al dan nie van waterdraende rotse in die omgewing, het ook 'n invloed op die keuse van mynboutegniek. Hedendaags word daar grootskaals gebruik gemaak van rekenaars om die moontlike winste en risiko's te bereken en die omvang en aard van die beveiliging van die gekose mynboutegniek vas te stel.
Herbert Marcuse
Vroeë lewe
Herbert Marcuse is in Berlyn gebore aan 'n Joodse familie. Hy het sy Ph.D.-proefskrif (op die Duitse Künstlerroman) in 1922 by die Universiteit van Freiburg gedoen. Hy het in 1928 na Freiburg teruggekeer om saam met Edmund Husserl te studeer, en skryf sy habilitasie met Martin Heidegger, wat gepubliseer is in 1932 as Hegel se Ontologie en die Teorie van Historisiteit (Hegels Ontologie und die Theorie der Geschichtlichkeit). Hierdie studie is geskryf in die konteks van die Hegel renaissance wat plaasgevind het in Europa, met 'n klem op Hegel se ontologie van die lewe en geskiedenis, sy idealistiese teorie van gees en dialektiek. Met sy akademiese loopbaan wat deur die opkoms van die Derde Ryk op die langebaan geskuif is, het Marcuse in 1933 by die Institut für Sozialforschung (Instituut vir Sosiale Navorsing), algemeen bekend as die Frankfurt Skool aangesluit. Hy het gevlug na Genève, en daarna na die Verenigde State van Amerika. Marcuse het nie na Duitsland na die oorlog teruggekeer nie, en toe hy Frankfurt in 1956 besoek het was die jong Jürgen Habermas verbaas om te ontdek dat hy 'n belangrike lid van die Instituut was.
Soka Gakkai Internasionaal Suid-Afrika
SGI Suid-Afrika is van die vroeë 1980's af in Suid-Afrika bedrywig en het tans 400 lede, veral in Johannesburg, maar ook Kaapstad, Durban en elders in die land. Hul hoofkwartier is in Parkwoord, Johannesburg.
E-Sword
e-Sword Live kenmerke
Die webweergawe kan bybels, kommentare, woordeboeke en onderwerpbybels vertoon.
Bedryfstelsels
Deur Wine as nastrewerprogram (emulator) te gebruik, kan dit ook op Linux werk. Ubuntu Christian Edition internetforum bied die konsekwentste ondersteuning vir Linux-gebruikers wat e-Sword benut.
Daar is wyd en syd berigte van e-Sword wat op OpenSolaris, BSD, end OS/2 Warp 5.0 werk.
Amptelike bronne
Amptelike bronne word op die Bronaflaaibestuurder-venster gelys. Die venster vertoon die bronne van beide e-Sword.net en eStudySource.
Kommersiële bronne
Hoewel eStudySource die hoofafsetgebied is vir bronne wat aangekoop word, is daar ook ander uitgewers soos The Lockman Foundation en Bible.org wat e-Sword bronne verkoop.
Leo Tolstoi
Leo (Ljef) Nikolajewitsj Tolstói (Russies: Лев Николаевич Толстой) (landgoed Jasnaja Poljana, 9 September 1828 – Astapowo, 20 November 1910) was 'n invloedryke Russiese skrywer. Hy is veral bekend vir sy kortverhale en sy romans Oorlog en Vrede en Anna Karenina.
Indonesië
Die Kawi-skrif
Die invloed van Indië in hierdie vroeë tyd was baie groot. Die Boeddhisme en Hindoeïsme sou eeue lank in Java oorheers.
WaYao
Die Yao, of waYao, is ’n groot Bantoevolk wat aan die suidpunt van die Malawimeer woon. Hulle het in die 19de eeu ’n belangrike rol gespeel in die geskiedenis van Suidoos-Afrika. Die Yao is ’n hoofsaaklik Moslemvolk van meer as twee miljoen wat oor drie lande versprei is: Malawi, Mosambiek en Tanzanië. Hulle het ’n sterk kulturele identiteit wat oor die landsgrense heen strek.
Rijksmuseum
19de eeu
In 1805 verhuis die Nasionale Kunsgalery in Den Haag na die Prins Willem V Galery by Buitenhof, wat in dieselfde stad geleë is.
In 1817 verhuis die museum na die Trippenhuis. Die Trippenhuis het geblyk ongeskik te wees as museum. In 1820 word die historiese voorwerpe na die Mauritshuis in Den Haag verskuif, en in 1838 word die skilderye "van lewende meesters uit die 19de eeu" na die voormalige somerpaleis van Koning Louis Bonaparte (Paviljoen Welgelegen) in Haarlem, verskuif. In 1863 was daar 'n ontwerpkompetisie vir 'n nuwe gebou vir die Rijksmuseum, maar nie een van die voorleggings is as voldoende beskou nie. Pierre Cuypers het ook aan die kompetisie deelgeneem, en sy voorlegging het tweede plek behaal.
Aantal besoekers
Die museum het 2,2 miljoen besoekers in 2013 gehad, en 'n rekordgetal van 2,47 besoekers in 2014. In 2013 en 2014 was die museum die mees besoekte museum in Nederland, en die 19de mees besoekte museum ter wêreld.
Brent Sexton
Brent Sexton (gebore 12 Augustus 1967) is 'n Amerikaanse akteur en vervaardiger. Hy is bekend vir sy rolle in die rolprente Radio (2003), Flightplan (2005), W. (2008), en The Belko Experiment (2016).
Hrad Rabí
Eksterne skakels
Media
Apollo-program
Geskiedenis
John F. Kennedy het in dieselfde jaar president van die VSA geword en hy was onmiddellik 'n vurige ondersteuner van die program. Op 25 Mei 1961 het hy die plan aan die Amerikaanse Kongres voorgelê en dit is goedgekeur. Voor die einde van die sestigerjare sou die VSA 'n man na die maan stuur.
Gedagtig aan die Russe se voor­sprong, is daar haastig met voorbereidings begin. Verskillende moontlikhede vir die vlug na die maan is oorweeg, maar uiteindelik is besluit dat twee verskillende ruimtetuie gebruik moet word. Twee ruimtevaarders sou in 'n landingstuig op die maan land terwyl 'n derde in die Apollo-beheer en diensmodule in 'n baan om die maan sou wentel.
Wachtendonckse Psalms
Die oorblywende fragmente bestaan uit handgeskrewe eksemplare wat in die 16de eeu geskryf is deur die Renaissance-geleerde Justus Lipsius. Lipsius het 'n aantal afsonderlike afskrifte gemaak, maar die weergawes stem nie altyd ooreen nie. Daarbenewens het skolastici tot die gevolgtrekking gekom dat die talle foute en teenstrydighede in die fragmente nie slegs dui op 'n mate van onverskilligheid of onoplettendheid deur die Renaissance-geleerdes nie, maar ook op foute in die nou-verlore manuskrip waaruit die materiaal gekopieer is.
NG gemeente Hertzogville
duimnael|links|200px|Die kerkgebou, 2016.
Benuerivier
Die Benuerivier (Engels: Benué River; Frans: la Bénoué; Bantoe Tschadda, letterlik "Moeder van Waters") is 'n groot wes-vloeiende rivier in Wes-Afrika. Die rivier is met 'n lengte van 1 400 km die grootste sytak van die Nigerrivier.
Die Benuerivier ontspring in die suidelike Hoogland van Adamaua noord van Ngaoundéré in Kameroen net wes van Tsjad. Aansluitend vloei die rivier in 'n groot boog in 'n noordelike rigting, voordat dit naby Garoua weswaarts vloei. Aansluitend kruis die Benuerivier die grens van Nigerië en bereik die stad Yola. Verder in die weste mond die Gongolarivier, die Benuerivier se grootste sytak, uit. Hiervanaf vloei die rivier in 'n suidwestelike rigting tot by Makurdi en aansluitend verder weswaarts. Vir die laaste deel vloei die Benuerivier in 'n westelike rigting, voordat dit in die suidelike sentrum van Nigerië net suid van die hoofstad Abuja in die Nigerrivier uitmond. By die samevloeiing is die Benuerivier groter as die Niger.
Midde-Ooste
Die geskiedenis van die Midde-Ooste dateer uit die antieke tye, met die (geopolitieke) belangrikheid van die streek wat al vir millennia hoog geag word. Verskeie vername gelowe het hul oorsprong in die Midde-Ooste. Dit sluit in: Judaïsme, die Christendom, en die Islam; die Baha’i, Mandaïsme, Vrye-Droese, en talle ander geloofstelsels het ook hul oorsprong in die streek.
Terminologie
Tot en met die Tweede Wêreldoorlog was dit die gebruik om na die gebiede rondom Turkye en die ooskus van die Middellandse See as die "Nabye Ooste" te verwys, terwyl die "Verre Ooste" rondom China gesentreer was, en die Midde-Ooste was toe die gebied vanaf Mesopotamië tot by Mianmar.
Gebiede en streke in die Midde-Ooste
Tradisioneel val die volgende gebiede in die Midde-Ooste: Iran (Persië), Anatolië, Mesopotamië, die Levant, die Arabiese Skiereiland en Egipte. In die hedendaagse terme is dit die volgende lande:
Jan Combrink
Lewe en werk
In 1966 trou hy met Dorothea Meiring en hulle het drie kinders, Andries, Tim en Mandi. Hy bly in Mosselbaai.
Ander Jasper M. Cloete verhale
Jasper M. Cloete skryf ook ander verhale. In Die kaarte voorspel moord (1982) begin Attie en Marta ’n bou-onderneming in Mosselbaai. Hulle raak deurmekaar met die bedrieglike Bertie de Richter, wat hul lewens later totaal beheer. Attie verdwyn geheimsinnig, blykbaar in Zimbabwe. Op sy ma se aanvraag besluit Koekoes, ’n fisioterapeut, om ondersoek in te stel en haar verhouding met sersant Koos dra by tot die sukses daarvan.
Kazanse Kremlin
Monumente
Daar is talle ou geboue in die Kazanse Kremlin, waarvan die Mariaboodskap-katedraal (1554-'62) die oudste is. Soos baie Kazanse geboue uit dié tydperk is dit van plaaslike sandsteen gebou in plaas van stene. Die katedraal is ná die Russiese Rewolusie van 1917 van die Ortodokse Christene weggeneem. Die kloktoring is in vyf vlakke gebou om soos die Iwan die Grote-kloktoring in Moskou te lyk, maar is in 1930 deur die Kommuniste afgebreek.
Die opvallendste baken van die kremlin is die skewe Söyembikä-toring, wat moontlik uit die tyd van Pieter die Grote dateer.
Die Qol-Şärif-moskee, die grootste moskee in Europa, is op 24 Junie 2005 ingewy. Sowat 17 000 mense, onder andere afgevaardigdes van 40 lande, het dit bygewoon.
Swartstert-akkedisvis
Die Swartstert-akkedisvis (Synodus jaculum) is 'n vis wat voorkom in die Indiese-Pasifiese area en aan die ooskus van Afrika tot by KwaZulu-Natal. In Engels staan die vis bekend as die Blacktail lizardfish.
Mongane Wally Serote
Tans bly Serote in Pretoria, waar hy hoof is van die ANC se departement vir Kuns en Kultuur en hoof-uitvoerende beampte van Vryheidspark, wat in 2007 geopen is.
Johan Combrink
Skryfwerk
Waar kom daardie woord vandaan? is ’n saambundeling van ’n aantal radiopraatjies wat hy oor die Afrikaanse Diens van die SAUK gelewer het.
Sojoes 23
Die Sojoes 23-ruimtetuig is op 'n Almaz-militêre sending na die Saljoet 5-ruimtestasie gestuur, met die ruimtevaarders Wjatsjeslaf Zoedof en Waleri Rozjdestwenski aan boord. Weens 'n tegniese probleem met die koppelstelsel kon hulle nie aan die Saljoet 5 koppel nie. 'n Soortgelyke probleem is voorheen met die Sojoes 15-sending ervaar.
Chroom-50
Chroom-50 (chemiese notasie Cr) is 'n kwasi-stabiele isotoop van chroom.
Andrea Palladio
Landaanwinnings- en dreineringsprojekte, waardeur 'n uitgebreide netwerk van kanale geskep is, het hierdie verskuiwing vergemaklik. Die groeiende landelike adelsklas het talle villas in opdrag gegee wat 'n gulde geleentheid gebied het aan 'n argitek soos Palladio wat sy opleiding in die streek ontvang het en vertroud was met sy ekonomiese, maatskaplike en geografiese besonderhede. In hul boukuns het Palladio en ander befaamde boumeesters uitdrukking gegee aan die behoeftes en aspirasies van hul opdraggewers.
Matlwangtlwang
Matlwangtlwang is 'n township van Steynsrus in die Vrystaat.
.tj
.tj is die Internettopvlakdomein vir Tadjikistan.
Kosie Stofberg
duimnael|regs|180px|Ds. Kosie Stofberg.
Ná 'n betreklike kort maar ernstige siekte is ds. Stofberg in 1984 in die ouderdom van 62 jaar oorlede.
Hy was getroud met 'n dogter van dr. N.J. van der Merwe, predikant van Wepener en Theunissen en later Volksraadslid, en 'n kleindogter van pres. M.T. en mev. Tibbie Steyn. Een van hul ses kinders is die oud-Springbok-rubyspeler Theuns Stofberg.
Malinda Williams
Malinda Williams (gebore 24 September 1975) is 'n Amerikaanse aktrise en vervaardiger. Sy is bekend vir haar rolle in die rolprente High School High (1996), First Sunday (2008), en The Undershepherd (2012), en in die televisiereeks Soul Food (2000).
Wederkoms
In die Rooms-Katolieke Kerk, Lutherse Kerk en Gereformeerde Kerke heers die opvatting dat die wederkoms samehangend is met die sigbaarwording van 'n hemelse koninkryk.
Darwinisme
19de eeuse gebruike
In Darwin se dae was daar nie 'n rigiede definisie van die term Darwinisme nie, en dit is deur die opponente, sowel as navolgers van Darwin se biologiese teorie gebruik, soos hulle dit in breë terme vir hul eie doel wou aanwend. Die idees het internasinaal invloed gehad, en Ernst Haeckel het  Darwinismis in Duitsland ontwikkel, wat, soos die geval met Spencer se "evolusie", net rofweg aan Charles Darwin se teorie herinner het, en was nie gemik op natuurlike seleksie nie.
Homeopatie
Effektiwiteit
Tog is daar gebruikers van homeopatie wat op die effektiwiteit daarvan aandring, maar enige merkbare effek kan ook aan een van die volgende toegeskryf word:
Navorsers verbonde aan die Royal Veterinary College London het meer as 50 proefnemings met diere oor drie dekades krities beoordeel en bevind dat homeopatie "kwaksalwery" is en dat dit "wetenskaplik onwaarskynlik" is dat die kontroversiële praktyk enige uitwerking het. Hulle het verder bevind dat die beginsels waarop homeopatie gebaseer is, "oneties en verregaande" is. Volgens professor Peter Lees, wat die navorsing gelei het wat in Veterinary Record gepubliseer is, is dit "wetenskaplik onwaarskynlik dat homeopatie enige uitwerking het". Hy voeg by: "Dit kan nie enige uitwerking hê nie, en deur homeopatie toe te dien is jy besig om alternatiewe medisyne-gebaseerde produkte te weerhou, wat wel voordelig aangewend kan word. In die laaste instansie is homeopatie kwaksalwery, en deur dit te gebruik, word lyding verleng en lewens verkort."
Leedham Bantock
Leedham Bantock (1870 – 15 Oktober 1928) was 'n Engelse regisseur, skrywer, en akteur. Hy was bekend vir sy rolle in die rolprente Rebecca the Jewess (1913), The Girl Who Took the Wrong Turning (1915), The Shopsoiled Girl (1915), en The Veiled Woman (1917).
Abie Helberg
Dr.  Abraham Nicolas (Abie) Helberg (distrik Nylstroom, Transvaal, 14 Desember 1935 – 24 Augustus 2009) was tussen 1960 en 2000, net ’n vyfjarige onderbreking van 1990 tot 1995, predikant in sewe gemeentes of kombinasies van die Gereformeerde Kerke in Suid-Afrika (GKSA), waarvan die eerste vyf gemeentes in die destydse Transvaal was en die laaste twee kombinasies in eers die Oos-Kaap en toe die Noord-Kaap.
Waardering
Prof. J.H. van Wyk skryf in dr. Helberg se lewenskets in die GKSA se Almanak vir 2011: "Sy bedieningstyl was dié van 'n goeie herder: sorgsaam, vriendelik, luisterend. Hy het besondere erns met die jeug gemaak, en goeie kategese was sy wagwoord. Hy sal veral onthou word vir sy treffende preekstyl en boeiende voordrag – hy kon 'n gemeente van begin tot einde boei (wanneer) hy aan hulle die evangelie van God se genade in Jesus Christus uitgelê het." Hulle het mekaar 55 jaar voor dr. Helberg se dood in die Dawie du Plessis-koshuis aan die PUK ontmoet. Prof. Van Wyk skryf oor hul vriendskap: "Hoewel ons uit verskillende agtergronde gekom het – hy van die Waterberg (Rooiberg, Nylstroom), ek van die Karoo (Nokland) – het ons dadelik by mekaar aansluiting gevind. God was die vertrek- en eindpunt, Christus die middelpunt."
Belfast-hawe
Die Belfast-hawe is 'n belangrike nywerheids- en handelsentrum en speel 'n sleutelrol by logistiese aktiwiteite in Noord-Ierland. Sowat twee derdes van Noord-Ierland se seegebonde handel, en 'n kwart vir die hele Ierland, word deur die hawe gehanteer waar jaarliks 6 000 skepe aandoen. Die hawe is in die sentrum van Noord-Ierland se grootste nywerheids- en handelsone geleë, en twee derdes van die gebied se belangrikste werkgewers is binne 'n afstand van 15 kilometer van die hawe af gesetel.
20ste Oscar-toekenningsaand
Op 71 was Edmund Gwenn die oudste Oscar-wenner nog, en hy het dié rekord gehou tot in 1976, toe George Burns op 80 gewen het.
Vlag van Tunisië
Ontwerp
Die ligging van die ster se vyf punte word vasgestel deur ’n denkbeeldige sirkel om die ster te trek, met die middelpunt dieselfde as die van die ster en die deursnee ongeveer 15% van die lengte van die vlag. Die punte van die ster is ewe ver van mekaar af en een van die punte lê op die horisontale middelloodlyn van die vlag links van die middel van die denkbeeldige sirkel. Die ster word aan sy linkerkant omsingel deur ’n rooi sekelmaan wat gemaak is deur die kruising van twee boë; ’n buiteboog waarvan die deursnee gelyk is aan een kwart van die langte van die vlag en ’n binneboog waarvan die deursnee gelyk is aan een kwint van die lengte van die vlag.
Atticus Shaffer
Atticus Shaffer (gebore 19 Junie 1998) is 'n Amerikaanse akteur. Hy is bekend vir sy rolle in die rolprente Hancock (2008), The Unborn (2009), en Frankenweenie (2012), en in die televisiereeks The Lion Guard (2016).
Derick Jacobs
Skryfwerk
Onrus oor La Boheme (1975) is weer ’n speurverhaal opgelos deur Hannes Marais. Die hotel La Bohéme is Windhoek se beste hotel, waar die eienaar, Willem Geertsma, gewoonlik slegs skatryk gaste onthaal. Wanneer Hannes Marais ’n moord moet ondersoek, wonder hy onmiddellik oor die swartgeklede, skraal en bitter vrou in een van die suites. Sy sê sommer met hul eerste kennismaking vir hom dat die wiel van die lewe stadig draai, maar dat dit vir Willem Geertsma sal inhaal.
Jy ook, Lize? (1976) is die woorde wat deur iemand se gedagtes geflits het, oomblikke voordat hy sy vuurwapen op ’n meisie gerig en die sneller getrek het. Haar lyk word in ’n droë rivierloop suid van Windhoek gevind op dieselfde oggend wat Windhoek se jaarlikse karnaval begin. Moontlike verdagtes is Rudolf de Jager, die besoeker uit Johannesburg, wat skielik ’n dag voor sy bestemde tyd en skynbaar enkele ure na die meisie se dood vertrek; en Helmut Preller, die sokkerheld wat vir die eerste keer in sy lewe lief geword het vir ’n meisie en wat bitter gemaak is deur haar ontrou. Daar is ’n mate van koelbloedigheid in die wyse waarop Hannes Marais hierdie saak ondersoek, want ook hy het tevore iets verloor wat vir hom die waardevolste besitting van sy lewe was.
In Mevrou die Goewerneur (1978) is baron Hubert von Tilburg en sy vrou, Isabella, per skip op pad na die Kaap die Goeie Hoop. Tydens ’n storm op see val Isabella oorboord en verdrink. Janella Borgward, oppasster van hul twee dogtertjies, Maria en Saskia, het egter gesien wat werklik gebeur het. In die Kaap ontmoet Janella vir Estienne Mansart, waarnemende sekunde.
Matthys du Toit
Herkoms en opleiding
Matthys Michielse du Toit is as die oudste seun van sy ouers op Montagu gebore waar hy nadat hy die skool verlaat het, in die algemenehandelaarsaak van sy vader begin werk het. Maar tydens 'n geseënde geestelike opwekking wat Montagu in 1891 ondervind het, het hierdie jong man tot die kragdadige bekering gekom wat hom 'n nuwe lewensrigting laat inslaan het. Die roeping tot die evangeliebediening was vir hom so duidelik dat hy eers op Montagu en later Stellenbosch die lang studiekursus aangedurf het wat hom in Desember 1904 saam met nog 16 kandidate toegang tot die heilige bediening verleen het.
Gesinslewe
links|300px|duimnael|Ds. en mev. Du Toit en hul vier seuns wat almal aan die [[Universiteit van Stellenbosch afgestudeer en daarna verantwoordelik betrekkings beklee het.]]
Moria
links|180px|duimnael|Administrateur [[Gys Hofmeyr (1920 tot 1926) was 'n getroue ondersteuner en liefhebber van sy kerk in Suidwes-Afrika.]]
Op sy vergadering van 4 April 1921 het die kerkraad van die destydse Moria, later Otjiwarongo genoem, belowe om £100 by te dra as die ring 'n leraar vir een jaar kon vind met die oog op beter bearbeiding van die gemeente. Hierin het die Ring geslaag en so verskyn ds. M.M. du Toit, vroeër van Reddersburg (1912–'20) en Excelsior (1920–'21), op die kerkraadsvergadering van 6 Augustus 1921 op Omaruru met 'n aanbevelingsbrief van die konsulent. Ds. Du Toit het onmiddellik handelend opgetree, die belange van die verskillende wyke probeer behartig deur persoonlike besoeke en in besonder aandag geskenk aan mense langs die spoor aangesien die spoorwegwerkers ’n groot deel van die gemeente se lidmate uitgemaak het. In die artikels oor sy werk in Die Kerkbode (10 November 1921 – 22 November 1922) gee hy 'n interessante beskrywing van toestande. Hy het veel gereis, meer as 11 000 myl in daardie jaar. Die meeste plekke was nou al per spoor bereikbaar, maar hy moes van baie soorte vervoermiddels gebruik maak: “passasierstrein, goederetrein, motorkar, motortrollie, paardekar, muilkar, donkeykar en oskar. Ja, zelfs hebben wij, bij wijze van proefneming, het 'n eind met 'n kameel geprobeerd".
Algemene sake
Onderhandelings wat in 1918 aangeknoop is, het in die volgende jaar daartoe gelei dat die kerkraad van die Kritzinger-broers 800 morg grond in die berghoek Diepkloof teen £320 aangekoop het. Gedurende die tyd van ds. Du Toit is die aanplant van bome in die berg herhaaldelik bespreek en vroeër is die gedagte selfs geopper dat daar 'n bosbouneersetting opgerig kon word.
Ná die uittrede van Olivier, het ene McLachlan as kassier waargeneem. In 1923 is John van der Spuy aangestel, maar toe hy ná 'n paar maande sou vertrek, het McLachlan maar weer ingespring totdat J.G. Deyzel op 7 Oktober 1925 formeel en met algemene stemme aangestel is. Dié betrekking het hy minstens ’n kwarteeu lank beklee.
Alex Kapp Horner
Alex Kapp Horner (gebore 5 Desember 1969) is 'n Amerikaanse aktrise, skryfster, en vervaardiger. Sy is bekend vir haar rolle in die rolprent Weather Girl (2009) en in die televisiereekse Seinfeld (1989), Two and a Half Men (2003), en The New Adventures of Old Christine (2006).
Sowjetse Mars-ruimteprogram
Mars 3MS
Mars 4 en Mars 5 se wenteltuie, wat in 1973 gelanseer is, is ontwerp om om Mars te wentel en inligting oor die samestelling, struktuur en eienskappe van Mars se atmosfeer en oppervlak terug te stuur. Die ruimtetuie moes ook as kommunikasiekanale dien na die Mars 6- en 7-landingstuie.
Plato
Middel periode
Sy oortuiging dat daar vaste etiese waardes bestaan, kry gestalte in die aanname dat daar Idees (of 'Vorme') bestaan. Dit is onsigbare, tydlose, perfekte voorbeelde, waarvan die manifestasies in die wêreld slegs swak nabootsings daarvan is. Hierdie etiese Idees is volgens Plato absolute standaarde, geldig vir alle mense.
Die wese van dinge, wat Sokrates gepoog om te vind in die vroeë dialoë veral is sy soeke na definisies, is ook te vinde in Plato se 'Idees'. Aangesien die Idees volgens Plato vir ewig bestaan en dus ook vir ewig dieselfde is, sien hy in hulle die enigste ware onderwerpe van ons kennis. Die sigbare wêreld om ons heen is te veranderlik om werklik daarvan egte kennis te kan hê. In hierdie sienings is daar sprake van die invloed van Heraclitus, met wie se opvattings Plato vertrou geraak het via Cratylus. Aan hierdie opvatting lê waarskynlik 'n wiskundige konsep ten grondslag: elke vierkant wat ons teken is onvolmaak. Maar al ons berekeninge betreffende vierkante, is gebaseer op 'n perfekte, abstrakte vierkant. Dit brei Plato uit tot nie-wiskundige voorwerpe; soos 'n Idee 'Mens', 'n Idee 'Perd', ens. Daar is by Plato 'n duidelike verskil tussen die wêreld van Idees en die wêreld van Voorwerpe. Soms wek Plato ook die indruk dat die wêreld van voorwerpe slegs 'n skyn is; en ons lewe slegs te midde van afbeeldinge (sien ook sy allegorie van die grot).
Volgens Plato is dit vir die mens wel moontlik om kennis te bekom van hierdie Idees. In die Meno gee hy hiervoor as verklaring dat ons siel in 'n vroeër bestaan die Idees aanskou het, en homself/haarself weer herinner (anamnese) as die siel in ons ligaam funksioneer. Ons sien dan die flou afbeeldings van die onderwerpe om ons heen raak. Dit maak ook dat ons op 'n gegewe oomblik sekerheid kan hê dat ons inderdaad iets van die werklikheid ken.
So is ware filosowe ook in staat om die Idee 'Regverdigheid' te ken, en dit is die enige metode om tot 'n regverdige samelewing te kom. In Staat of Politeia (380 v.C.) sê Plato die filosoof-koning is die ideale leier van sy ideale staat, want so 'n person weet wat Regverdigheid is, en kan hierdie dus die beste laat realiseer in die wêreld om ons heen. Wakker geskud deur die onregverdige terdoodveroordeling van Sokrates het Plato gestel dat daar nie regverdigheid bestaan in Athene nie. Om daar iets aan te doen moes nie soseer die juridiese stelsel opgeknap word nie, maar die hele gemeenskap. In Staat, 'n dialoog wat begin met die soek na die definisie van 'regverdigheid', word die 'ideale' staat beskryf. Die geselekteerde groep heersers/filosowe ontvang 'n besonderse soliede opleiding; verder is daar wagters, 'soldate' wie die veiligheid moet verseker, en die res van die volk. Dit verteenwoordig 'n driedelige stelsel waarmee die optimum bereik word omdat elke onderdeel sy plek ken en behou, en elk ook sy deel doen om die beginsel van Plato se opvatting van regverdigheid tot uiting te laat kom.
'n Praktiese implementering van sy benadering doen dit voor toe Plato uitgenooi word deur Dionysios I (ca. 430–367 v.C.), die tiran van Syracuse op Sisilië, op aandrang van sy belangrikste raadgewer, die filosoof Dion (ca. 410–354 v.C.). Dion neem uiteindelik die mag oor, maar om dit te behou, is hy homself genoodsaak om sy toevlug te neem tot tirannieke metodes en word hy gou omgebring.
Laat periode
Verder stel hy self in die Parmenides ('n dialoog) kritiese vrae oor die konsekwentheid van die ideëleer. Aangesien die Idee ook as morele voorbeelde dien, is dit tog ietwat vreemd dat daar byvoorbeeld ook 'n Idee van modder bestaan? Tog sou dit uit 'n logies oogpunt tog die geval moet wees. 'n Ope vraag is of daar ook Idees bestaan van gebruiksvoorwerpe. Die vraag is dan of op die oomblik dat die 'stoel' uitgevind word, die tydelose Idee Stoel ontstaan? Of is dit so dat die Idee van Trein, Vliegtuig, Rekenaar ens altyd daar was, maar geduldig wag op hul ontdekking deur ons?
Voorts ontwikkel Plato in dié periode sy diairesis, 'n metode van onderverdeling. Wanner 'n konsep gedefinieer word deur gebruik te maak van diairesis, word begin by die breë konsep, wat dan verdeel word in twee of meer sub-konsepte. Dit word dan herhaal totdat 'n definisie van die gewenste konsep geformuleer kan word. Maar 'n belangrike onderwerp in hierdie dialoog is die probleem van die "nie-wese": as 'n sofis nie die waarheid vertel nie, wat sê hy? Hy sê wat nie die geval is nie. Met die gevolgtrekking dat dit moontlik is, neem Plato weg van die invloedryke siening van Parmenides dat mens nie kan dink wat nie is nie.
Spiesknorder
Die Spiesknorder (Pomadasys kaakan) is 'n vis wat aan die ooskus van Suid-Afrika noordwaarts vanaf Oos-Londen voorkom. Die vis word 75 cm lank en weeg 6 kg. Die lyf en kop is silwer met 'n donker vlek op die oë en voorkop. Daar is ook swart kolle op die dorsale vin se membraan. Die vis kom langs strande voor en hou in vlak water - tot sowat 75 m diep. Dit is 'n goeie sporthengelvis.
HMS Manchester
Southampton-klas
Dié klas kruisers is gebou in antwoord op die Japannese kruisers en was in ontwerp 'n terugkeer na die groter kruisers. Hulle is die eerste kruisers van die Britse Vloot wat drie kanonne in die skiettoring gehad het en ook die eerste kruiser wat 'n vliegtuig kon gedra het.
NG gemeente Rosettenville
In die tweede helfte van die 1990's is ook Suid-Rand by Klipriviersberg ingelyf, wat in 1998, ná die inlywing, 180 doop- en 680 belydende lidmate gehad het. Die gemeente het toe die Rosettenville-kerk en -saal verkoop en Suid-Rand se gebou in Suidheuwels betrek. Twintig jaar later het die dooplidmate negevoudig afgeneem tot net 20 en die belydende lidmate met amper 60% tot 294, amper 10 keer minder as die drie samestellende dele se 2 572 belydende lidmate omstreeks 1958, 60 jaar vantevore. In 2019 is Klipriviersberg by Townsview ingelyf.
Duisburg
Duisburg is 'n stad in die Duitse deelstaat Noordryn-Wesfale met 'n bevolking van meer as 498 000. Die selfregerende stad aan die Nederryn en die westelike rand van die Ruhrgebied is die vyfde grootste in die deelstaat ná Keulen, Düsseldorf, Dortmund en Essen en die 15de grootste in Duitsland.
Cunard Line
Winston Churchill het beraam dat die twee Queens, wat troepe in diens van die Britse Vloot vervoer het, die Tweede Wêreldoorlog met ten minste een jaar help verkort het. Teen die einde van 1947 het Cunard sy posisie as grootste Atlantiese passasierslyn herwin.
Duisburg
Duisburg maak deel uit van die administratiewe gewes Düsseldorf en het in 2010 saam met ander stede in die Ruhrgebied as kulturele hoofstad van Europa gefungeer.
.vn
.vn domeinname met 1 of 2 karakters word via 'n veiling geregistreer.
Profesie
Profesie is 'n bekende en ingewikkelde fenomeen wat hoofsaaklik uit die Ou Nabye Ooste oorgelewer is en waardeur veral die Abrahamitiese monoteïstiese godsdienste gekenmerk word. Profesieë is aanvanklik mondeling bekend gemaak, maar later in baie gevalle opgeteken om aan latere geslagte oorgedra te word. Hulle fokus nie slegs op toekomstige gebeure nie, maar oefen dikwels ook kritiek aan die verlede of teenswoordige tyd van hul adressate. Na enkele voorspellings van 'n profeet word as profesie, voorspelling of belofte verwys.
Nikon F6
Die Nikon F6 is 'n 35mm-film enkellensreflekskamera wat kommersieel beskikbaar gestel is gedurende 2004, en is die sesde top-van-die-lyn professionele filmkamera in Nikon se reeks sedert die bekendstelling van die Nikon F in 1959. Die Nikon F6 is ontwerp deur Nikon en vervaardig in hul Sendai-aanleg.
Ludwig Boltzmann
Academic career
Boltzmann was appointed to the Chair of Theoretical Physics at the University of Munich in Bavaria, Germany in 1890.
In 1894, Boltzmann succeeded his teacher Joseph Stefan as Professor of Theoretical Physics at the University of Vienna.
Boltzmann equation
This equation describes the temporal and spatial variation of the probability distribution for the position and momentum of a density distribution of a cloud of points in single-particle phase space. (See Hamiltonian mechanics.) The first term on the left-hand side represents the explicit time variation of the distribution function, while the second term gives the spatial variation, and the third term describes the effect of any force acting on the particles. The right-hand side of the equation represents the effect of collisions.
Álvaro Recoba
Álvaro Alexander Recoba Rivero (* 17 Maart 1976 in Montevideo), noemnaam "El Chino", is 'n Uruguaanse sokkerspeler. Hy speel sedert 2007 in die Italiaanse A Series, maar is tans op leenbasis vanaf Internazionale na Torino oorgeplaas. Hy het 69 keer vir die Uruguaanse nasionale span uitgedraf tydens die 2002 wêreldbeker.
Litiumioonbattery
Litiumioonbatterye is algemeen in huiselektronika. Hulle is van die mees populêre vorme van herlaaibare batterye vir draagbare elektroniese toestelle, met 'n hoë energie-digtheid, klein geheue effek en 'n lae self-ontlading. Buiten in verbruikerselektronika, groei litiumioonbatterye ook in gewildheid vir militêre, elektriese batteryvoertuig- en lug- en ruimtevaarttoepassings.
Halloween
Halloween in Ierland
Dit is nie altyd maklik om die ontwikkeling van Halloween in Ierland en Skotland vanaf die middel van die 16de eeu op te spoor nie, aangesien 'n mens rituele praktyke uit die moderne tydperk moet uitken, wat nie noodsaaklik die oorspronklike aard van feesvierings weerspieël nie. Hierdie rituele is geen "outentieke" of "tydlose" voorbeelde uit die voorindustriële tyd nie. In die huidige Ierland verkleed volwassenes en kinders hulle as wesens uit die onderwêreld (spoke, monsters, zombies, hekse of kabouters), ontsteek feesvure en geniet skouspelagtige vuurwerke. Kinders klop aan die bure se deure om vrugte, neute en lekkergoed vir die Halloweenfees in te samel. Vroeër is sout oor die kinders se hare gestrooi om bose geeste af te skrik.
Kinders het 'n week skoolvakansie vir Halloween, en die laaste Maandag in Oktober is 'n openbare vakansiedag, alhoewel Halloween nie altyd op hierdie dag val nie.
Geskiedenis
Skots-Amerikaanse en Iers-Amerikaanse verenigings het etes en dansbals gehou waartydens hul onderskeidelike tradisies gevier is, en soms is Robert Burns se gedig Halloween opgesê of Ierse legendes voorgedra is. Tuispartytjies was gewoonlik op aktiwiteite vir kinders gemik soos byvoorbeeld apple bobbing en waarsêspelletjies waarby toekomstige liefdesverhoudings voorspel is. Kaskenades en kattekwaad was eweneens deel van die feesvierings.
Simbole
Die tipiese simbole van die hudige Halloweenfees is duiwels, spoke, demone en geraamtes; hekse met puntige, uit strooi gevlegte hoede, wat dikwels op besems ry, en met 'n swart kat op hulle skouers; dwerge; uile, vlermuise en spinnekoppe; vampiere en spookhuise. Pampoene en voëlverskrikkers is tipiese herfstelike simbole, wat ook 'n belangrike rol by die Halloween-feesvierings speel. Die tradisionele kleure is swart en oranje, alhoewel deesdae ook persblou, groen en rooi dikwels gebruik word. Hierdie kleure is al meer as 'n eeu gelede in advertensies vir Halloween ingevoer en het nou lankal 'n deel van die tradisie geword.
Kritiek
Terselfdertyd word in klerikale kringe gevrees dat die tradisionele Allerheiligefees deur die opkoms van Halloweenfeesvierings bedreig word.
Kampen, Nederland
Geskiedenis
Kampen is reeds in 1277 die eerste keer beskryf, maar die omgewing was reeds wesenlik langer bewoon, sedert 1150.
Blizzard
Kultuurgeskiedenis
'n Aantal swaar blizzards het die Verenigde State in die loop van die 19de eeu ontwrig. Die sneeustorm, wat Noord-Kalifornië in Oktober 1846 getref het, het agt dae lank voortgeduur en die sneeu in die gebied van Truckee-pas tot by veertig voet opgehoop. 'n Groep mense, wat op 'n bergspits vasgevang was, kon eers in die lente weer afklim. Tientalle mense is dood, en daar is grustories vertel van kannibalisme weens gebrek aan voedsel.
Refleksologie
Beginsels
Daar is sowat 650 reflekspunte in elke voet. Praktisyne glo dat die effek van refleksologie is om die bloedsomloop (vervoer en verskaffing van voedingstowwe en verwydering van afval- en gifstowwe) te verbeter asook die senuvervoer te verbeter. Dit word geglo dat refleksologie die liggaam aanmoedig om homself te help en die normale werking van die liggaam ondersteun en bevorder. Daar is geen bewys dat die massering van die voete of hande ander dele van die liggaam aansienlik beïnvloed nie.
Refleksologie maak gebruik van slegs 10 sones (tussen vertikale meridiaan-lyne), waar akupunktuur gebruik maak van 12 sones.
Meganisme
Daar is geen konsensus tussen refleksoloë oor hoe refleksologie veronderstel is om te werk nie; 'n verenigende tema is die idee dat areas op die voet ooreenstem met dele van die liggaam, en dat deur hierdie te manipuleer die gesondheid deur die Qi kan verbeter. Refleksoloë verdeel die liggaam in tien gelyke vertikale sones, vyf regs en vyf aan die linkerkant. Mediese persone is bekommerd dat wanner potensiële ernstige siektes met refleksologie behandel word, wat geen bewese doeltreffendheid het nie, kan dit die soeke na toepaslike mediese behandeling vertraag.
Refleksologie se eis om energie te manipuleer (Qi) word nie deur die wetenskap ondersteun nie; Daar is geen wetenskaplike bewyse vir die bestaan ​​van lewenergie (Qi), 'energiebalans', 'kristallyne strukture' of 'paaie' in die liggaam nie.
Aquileia
Die gelyknamige moderne Italiaanse nedersetting het 'n bevolking van sowat 3 000.
FC Nöttingen
Die klub is op 2 Julie 1957 gestig, 30 jaar na die verdwyning van sy voorgangers Germania en TSV Nöttingen.
Amerikaanse Rewolusie
Die rewolusionêre periode het in 1763 begin, toe die Franse militêre bedreiging aan die Brits-Noord-Amerikaanse kolonies beëindig is. Groot-Brittanje was vasbeslote om die koste van die oorlog teen Frankryk ten minste gedeeltelik deur die kolonies te laat dra en het 'n aantal nuwe belastings begin hef. Hierdie maatreëls was baie ongewild en is deur die setlaars selfs as onwettig beskou, aangesien hulle nie oor 'n verkose politieke verteenwoordiging in die Britse parlement beskik het nie.
Belasting sonder verteenwoordiging
Tydens die Sewejarige Oorlog was Frankryk Brittanje se grootste vyand en, na Brittanje se oorwinning, was die land verplig om sy besittings in Noord-Amerika, Nieu-Frankryk (Kanada) en die Indiaanse gebiede oos van die Mississippirivier, aan Brittanje af te staan. Brittanje het ook die gebied Spaans-Florida van die Spanjaarde gewen. Enige gevaar wat Frankryk vir die dertien kolonies ingehou het, is hiermee uit die weg geruim.
Die Boston-slagting (1770)
Op 5 Maart 1770 is 'n groep Britse wagte in Boston deur betogers gedreig en met sneeuballe bestook. Britse soldate wat hulle ter hulp gekom het, het skielik vuur geopen. Drie setlaars was onmiddellik dood, terwyl twee later aan hulle beserings beswyk het. Een van die slagoffers was Crispus Attucks, na bewering 'n burger van Swart-Afrikaanse of Indiaanse afkoms. Die Britse verantwoordelike offisier, kaptein Thomas Preston, en agt van sy soldate is op aanklag van strafbare manslag in hegtenis geneem.
Die krisisse van die jare 1772 tot 1775
Terwyl daar baie oorsake ten opsigte van die Amerikaanse Rewolusie geïdentifiseer kan word, was dit nogtans 'n reeks krisisse wat uiteindelik tot die uitbreek van oorlogshandelinge gelei het. Die eerste van hierdie krisisse was die sogenaamde Gaspee-voorval in Junie 1772, vernoem na 'n Britse oorlogskip waarmee ongewilde handelswette afgedwing is en wat deur Amerikaanse patriotte aan die brand gesteek is.
Taal
Daar was konsensus dat hierdie nuwe standaardtaal nie per ongeluk sou geskep word nie. 'n Leser, wat sy kommentaar in 1774 in die Royal American Magazine as An American onderteken het, het 'n goeie indruk van sy rewolusionêre ywer gegee toe hy geskryf het dat die Engelse taal in die afgelope eeu in Brittanje aansienlik verbeter is, maar
Voor die Onafhanklikheidsverklaring en die Rewolusionêre Oorlog is die meeste boeke en gedagtes uit Europa ingevoer en die grootheid van die Engelse literatuur en opvoedkunde is nooit bevraagteken nie. Maar as gevolg van die politieke onafhanklikheid en die vryheidsoorlog teen Groot-Brittanje het die Amerikaners se houding teenoor Engeland en sy kultuur vinnig verander. Dit was nou 'n regverdiging vir die afkeer teen alles wat van Engelse oorsprong was en die begin van 'n nuwe Amerikaanse patriotisme wat die nuwe onafhanklike konfederasie ook as die bakermat van 'n nuwe beskawing beskou het wat drasties van die Europese model sou verskil.
Noah Webster (1758–1843), 'n boorling van Hartford, Connecticut, was een van die vurigste voorstanders van hierdie nuwe patriotisme. Ná sy studie van regswetenskappe aan die Yale-universiteit het hy moeilikhede ondervind om sy brood as advokaat te verdien en Webster het hom noodgedwonge as 'n onderwyser bekwaam. Die gehalte van die skoolboeke wat destyds uit Engeland ingevoer is, was dikwels onbevredigend en vanweë die Rewolusionêre Oorlog was daar ook 'n ernstige tekort aan opvoedkundige werke. Webster het derhalwe begin om drie grondleggende skoolboeke vir die voorsiening van onderwys in Engels saam te stel: 'n spelboek, 'n grammatika en 'n boek met leesoefeninge wat in die jare 1783, 1784 en 1785 onder die titel A Grammatical Institute of the English Language verskyn het.
It is not only important, but, in a degree necessary, that the people of this country should have an American Dictionary of the English Language; for, although the body of the language is the same as in England, and it is desirable to perpetuate that sameness, yet some differences must exist. Language is the expression of ideas; and if the people of our country cannot preserve an identity of ideas, they cannot retain an identity of language. Now an identity of ideas depends materially upon a sameness of things or objects with which the peoples of the two countries are conversant. But in no two portions of the earth, remote from each other, can such identity be found. Even physical objects must be different. But the principal differences between the people of this country and of all others, arise from different forms of government, different laws, institutions and customs... the institutions in this country which are new and peculiar, give rise to new terms, unknown to the people of England... No person in this country will be satisfied with the English definitions of the words congress, senate and assembly, court &c. for although these are words used in England, yet they are applied in this country to express ideas which they do not express in that country.
Militêre oorwinning en onafhanklikheid
Op 10 Januarie 1776 het Thomas Paine sy politieke pamflet met die titel Common Sense gepubliseer waarin hy vir republikanisme en onafhanklikheid van Groot-Brittanje as die enigste oplossing vir die Amerikaans-Britse geskille bepleit het.
Op 2 Julie 1776 is die Verenigde State se Onafhanklikheidsverklaring deur die Tweede Kontinentale Kongres bekragtig en twee dae later, op 4 Julie, onderteken. Die laasgenoemde datum word nog steeds as die Amerikaanse Onafhanklikheidsdag gevier. Die oorlog met Brittanje het al in April 1775 uitgebreek en die kolonies het aanvanklik gepoog om 'n wedersydse aanvaarbare vredesooreenkoms met Brittanje te bereik. Nou was almal ten gunste van die onafhanklikheidsverklaring.
Vredesverdrag
In die vredesverdrag met Groot-Brittanje, wat as die Vrede van Parys bekend staan, is alle gebiede noord van die Mississippirivier en suid van die Groot Mere aan die Verenigde State oorgedra, alhoewel Florida nie by hierdie reëling ingesluit is nie (die Britte het op 3 September 1783 'n afsonderlike ooreenkoms met Spanje gesluit waarvolgens Groot-Brittanje Florida weer aan die Spanjaarde afgestaan het).
Wêreldwye invloed
Die regte van die volk is in die deelstate se nuwe grondwette verskans en het die algemene aanvaarding van die kernwaardes van die Amerikaanse republikanisme bevorder: vryheid, individuele regte, gelykheid en afkeuring van korrupsie. Die grootste uitdaging vir die ou maatskaplike orde in Europa was die afkeuring van oorgeërfde politieke mag en die demokratiese gedagte dat die regering die toestemming van die geregeerdes nodig het. Die voorbeeld van die eerste geslaagde rewolusie teen 'n Europese koloniale ryk het 'n model vir baie ander koloniale volke geskep wat besef het dat hulle eweneens die juk van vreemde oorheersing sou kon verbreek om selfregerende nasies te word.
Marokko was die eerste land wat in 1777 die Verenigde State van Amerika se onafhanklikheid van die Verenigde Koninkryk erken het. Tien jaar later het die twee lande die Marokkaans-Amerikaanse Vriendskapsverdrag onderteken. Friesland, een van die sewe Verenigde Provinsies van die Republiek der Nederlande, was die tweede land wat die Amerikaanse onafhanklikheid op 26 Februarie 1782 erken het. Die State-Generaal van die Republiek der Nederlande het hierdie voorbeeld op 19 April 1782 gevolg en John Adams is tot die eerste Amerikaanse ambassadeur in Den Haag benoem.
Interpretasies
Die akademiese wêreld verskil ten opsigte van die uitwerkings van die Amerikaanse Rewolusie. Die breë spektrum van menings strek van 'n ouer sienswyse waarvolgens die Amerikaanse Rewolusie hoegenaamd nie as "rewolusionêr" beskou kan word nie, geen radikale omwenteling van die koloniale samelewing teweeggebring het nie en eintlik slegs 'n veraf bewind deur 'n plaaslike regering vervang het tot onlangse standpunte wat oorspronklik onder meer deur geskiedkundiges soos Bernard Bailyn, Gordon S. Wood en Edward Morgan ingeneem is en die Amerikaanse Rewolusie as 'n unieke en radikale gebeurtenis beskou wat ingrypende veranderings meegebring en groot uitwerkings op die wêreldpolitiek gehad het en op die groeiende aanvaarding van die republikeinse beginsels gegrond was soos die natuurlike menseregte en 'n regstelsel en wetgewing wat deur die mense self verkies is.
Staatskuld
Die totale oorlogskoste van die deelstate het $114 miljoen beloop, terwyl die federale regering $37 miljoen gespandeer het. Die Kongres het die skuldlas van die deelstate saam met die binne- en buitelandse skulde in 'n nasionale skuldlas omgeskep wat altesaam $80 miljoen beloop het. Aan die leners is die nominale waarde van hul skuldbriewe terugbetaal as 'n saak van nasionale eer, maar ook om die kredietwaardigheid van die nuwe nasie te bevestig.
Amoer-oblast
Geskiedenis
In die middel 17de eeu het Russe die gebied begin binnestroom. Hulle was op soek na ’n meer gematigde klimaat as in die noorde. Hulle is later deur veral Kosakke gevolg en ná die voltooiing van die Transsiberiese Spoorlyn kon talle mense die gebied maklik bereik.
NG gemeente Steynsrus
duimnael|regs|160px|Ds. J.J. Krige, van 1939 tot 1945 die vyfde leraar.
Galina Djuragina
Jeug in Rusland
Galina Djuragina, wat later die skuilnaam Alja of Alexandra Rachmanowa aangeneem het, het grootgeword as die eerste van drie dogters van 'n middelklasgesin in Kasli naby Perm in die Oeral. Haar outobiografiese boek "Geheimnisse um Tataren und Götzen", (Afrikaans: "Geheime oor tatare en afgode") wat in 1932 gepubliseer is, beskryf haar relatief sorgelose kinderjare in die weelde van 'n Christelike huis, waar sy in kontak is met die argaïese leefwyse van die Tatare en avontuurlike uitstappies en ervarings beskryf: "Sie werden sehr glücklich werden, Fräulein, aber Sie werden auch viel Unglück und Kummer haben" (Afrikaans: "U sal baie gelukkig wees, juffrou, maar u sal ook baie ongeluk en hartseer hê"). Galina Djuragina het dit oorweeg om al haar dagboeke, waaruit baie van haar werke sou voortkom, as "lewensnoodsaaklikheid" te hou.
Stamsel
Stamselnavorsing
Sommige mense glo dat vir etiese redes stamselnavoring nie altyd 'n goeie ding is nie. Mense mag dalk nog kinders kry net om hul stamselle te gebruik om hulself of ander kinders te genees. George W. Bush het selfs sy veto stem gebruik om verdere ontwikkeling daarvan te probeer keer, maar die meeste mense is ten gunste van stamseloorplantings.
Heks van Hexrivier
Gebeure
Omdat Elise besonder mooi, van edel bloed en daarbenewens fyn opgeboed (sic) was, het baie jongmans van die buurt om haar hand meegeding. Van almal het sy 'n flinke jonkman, Jean Durand, uitgekies... maar voor sy hom die ja-woord wou gee, moes hy eers, soos die ridders van ouds, 'n kordaatstuk verrig om te toon dat hy haar werklik liefhet, en dat hy dapper genoeg is om met 'n edel dame te kan trou. Haar eis was dat hy vir haar die rooi blom (waarskynlik die Disa Grandiflora) wat bo teen die berg op die plaas groei, moet gaan pluk. Hieroor het die jongman gelag en met sy snaphaan die berg uitgeklim.